
BASES DEL CONCURS DE MENJAR FLAMS
FIRA DE LA LLET 2026

Categories:
Infantil (de 10 a 15 anys)
Joves/adults (16 anys complerts o més)

Qui s’hi pot presentar?
Qualsevol persona major de 10 anys
La participació al concurs implica el ple coneixement i la plena acceptació de les bases i dels drets d’imatge, així com el resultat final del concurs.
Per a poder-hi participar caldrà omplir i signar el document d’autorització d’ús de la imatge personal. Les persones participants menors d’edat s’hauran d’inscriure amb l’apartat d’autorització signat per un/a tutor/a legal, conforme permet la seva participació al concurs.

Participació de les persones menors de 16 anys.
Per poder-hi participar les persones menors de 16 anys, hauran de presentar, a més de l’autorització dels drets d’imatge, el full d’inscripció al concurs amb la signatura d’autorització d’un/a tutor/a legal, conforme permet la participació del/de la menor al concurs.

Data i Lloc:
Diumenge 18 d’octubre a les 19h a l’escenari del Lletòrum (Passatge Pompeu Fabra, davant l’escola)
Inscripcions al mateix lloc, de 18:45h a 19h.

Funcionament del concurs:
A la categoria infantil caldrà menjar 2 flams amb el menor temps possible.
A la categoria joves/adults caldrà menjar 6 flams amb el menor temps possible.

Cada participant pot escollir la manera com menjar-se els flams.

Un cop finalitzat el concurs, el resultat no es podrà recórrer.

En funció del nombre de participants, l’organització pot decidir fer diferents rondes per tal que el concurs pugui desenvolupar-se de manera correcta. Es faran tantes rondes com sigui necessari per tal que hi puguin participar totes les persones inscrites. Les persones guanyadores seran les 3 més ràpides de la totalitat de rondes per a cada categoria (és a dir, no hi ha eliminatòries ni repeticions).

En cas d’empat entre el primer i segon lloc, es sortejarà el primer i segon premis.
En cas d’empat entre el segon i tercer lloc, es sortejarà el segon i tercer premis.
En cas d’empat entre el tercer i quart lloc, es sortejarà el tercer premi.

Quins premis hi haurà?
Per a cada categoria, es donaran tres premis, un per a cadascuna de les tres persones més ràpides menjant flams.

Informació bàsica sobre autorització de drets d’imatge 
Responsable del tractament: Associació Fira de la Llet 
Finalitat: acreditar l’autorització de dret d’imatge.
Legitimació: consentiment de la persona interessada (art. 6.1.a RGPD).
Destinataris: les fotografies preses durant el desenvolupament del concurs es podran cedir a Ajuntament de Vilobí d’Onyar amb finalitats de difusió de les activitats que es duen a terme durant la Fira de La Llet. 
Drets de les persones interessades: es poden exercir els drets d’accés,, rectificació, supressió, oposició al tractament i sol·licitud de la limitació de tractament adreçant-se a l’Associació Fira de La Llet, Travessia del Primer d’Octubre de 2017, 1 de Vilobí d’Onyar

